Carlos Manuel de Céspedes del Castillo

Carlos Manuel de Céspedez y del Castillo (født 18. april 1819 i Bayamo, død 27. februar 1874) regnes som Cubas første frigjøringshelt og kalles «fedrelandets far» (Padre de la Patria). Han var jurist, plantasjeeier, general for Los MambiesLos Mambies var en frivillig og etnisk sammensatt geriljahær av spansk-, fransk- og afrikansk-ættede opprørere. Til tross for store innbyrdes ulikheter kjempet de for Cubas frigjøring fra kolonimakten Spania og for avskaffelse av slaveriet. og Cubas første opprørspresident fra 12. april 1869 til 27. oktober 1873.

Céspedes var far til en senere Cubansk president, Carlos Manuel de Céspedes y Quesada som satt ved makten i 22 dager i 1933. Portrettet til Céspedes d.e. finnes på de cubanske 10 pesos-sedlene.

 Forspillet 
Céspedez returnerte til Cuba i 1844 etter å tatt sin juridiske utdannelse i Spania. Samme år kjøpte han en mindre farm, La Demajagua, i provinsen Oriente.Etter endringene i provinsgrensene i 1975, ligger Céspedes' La Demajagua-plantasje i dag i provinsen Granma Tjuefire år senere, 10. oktober 1868, friga han sine slaver, erklærte slaveriet ulovlig og proklamerte Cubas uavhengighet fra kolonimakten Spania. Uavhengighetserklæringen kalles «Yaras rop» (El Grito de Yara). Med seg hadde han 37 andre plantasjeeiere, Antonio Maceo, Calixto Garcia og en rekke andre frivillige, herunder mange frigjorte slaver som vervet seg til å kjempe mot det spanske kolonistyret. Dette ble starten på Los Mambies og den cubanske uavhengighetskrigen.

12. april 1869 ble Céspedez valgt til president for «Primera República en Armas», den første krigsførende republikk. Den amerikanske presidenten, Ulysses Grant, nektet imidlertid å anerkjenne Céspedes som president, og ønsket heller ikke et nytt styre på Cuba. Angivelig fordi USA ikke ville sette på spill sitt gode forhold til Spania. Frigjøringshæren, Los Mambies, måtte derfor helt fram til utbruddet av den spansk-amerikanske krig i 1898 kjempe på to fronter. Dels mot det spanske kolonistyret og dels mot USAs forbud mot å selge våpen og ammunisjon til de cubanske frigjøringsstyrkene. 

 Avslutningen 
På grunn av interne uenigheter blant opprørerne, manglende anerkjennelse fra USA og spanjolenes «splid og hersk»-taktikk der de satte ulike plantasjeeiere opp mot hverandre, ble Céspedes avsatt 27. oktober 1873. Den 27. februar 1874) ble han drept av spanske soldater som sporet han opp mens han skjulte seg i Sierra Maestra-fjellene.

 Noter og referanser 

 Eksterne lenker 
 Bilder av Céspedes på www.latinamericanstudies.org
 Om Céspedes på www.historyofcuba.com 

Kategori:Cubanske presidenter
Kategori:Cubanske politikere

Kategori:Personer fra Latin-Amerikas frigjøringskriger
Kategori:Personer fra Bayamo
Kategori:Fødsler i 1819
Kategori:Dødsfall i 1873